[{"text_idx": "#000004", "text": "Dyma hefyd oedd ge\u0302m gyntaf Mike England fel rheolwr Cymru. England yn chwalu England. Am ffordd i ddechrau eich cyfnod yng ngofal y ti\u0302m."}, {"text_idx": "#000005", "text": "O\u2019n i ddigon ffodus i gael sgwrs gyda Mike yn ddiweddar. Er bo\u2019 fi ddim yn ei ge\u0302m gyntaf \u2013 mi o\u2019n i yn lot fawr o\u2019r gemau dros y blynyddoedd nesaf."}, {"text_idx": "#000006", "text": "Dychmygwch fod yn blentyn 9 oed yn gwylio Cymru yn curo Lloegr unwaith eto ym 1984 \u2013 diolch i go\u0302l gyntaf Mark Hughes \u2013 a hynny yn ei ge\u0302m gyntaf. A dwi dal methu credu beth welais flwyddyn yn ddiweddarach \u2013 foli wallgof Sparky wrth i Gymru guro Sbaen o 3-0."}, {"text_idx": "#000008", "text": "Bu England wrth y llyw am bron i wyth mlynedd \u2013 un o\u2019r cyfnodau hiraf yng ngofal y ti\u0302m cenedlaethol. Ac un o\u2019r cyfnodau mwyaf creulon hefyd."}, {"text_idx": "#000010", "text": "Daeth y ti\u0302m o fewn trwch blewyn i gyrraedd pedair cystadleuaeth yn olynol \u2013 Cwpan y Byd 1982 a 1986 \u2013 ac Euro 1984 a 1988. Am bob diwrnod da fel Lloegr a Sbaen mae yna atgofion am gemau cyfartal costus."}, {"text_idx": "#000012", "text": "Roedd Cymru angen ennill i gyrraedd Cwpan y Byd 86 ym Mecsico \u2013 a gyda 7 munud yn unig yn weddill roedd y cochion ar y blaen diolch i go\u0302l gynnar Mark Hughes. Ond yn sydyn tarodd y be\u0302l fraich Dave Phillips \u2013 pwyntiodd y dyfarnwr i\u2019r smotyn ac roedd y freuddwyd ar ben. Eto..."}, {"text_idx": "#000013", "text": "Ond roedd trasiedi fwy i ddilyn. Cafodd rheolwr Yr Alban, Jock Stein drawiad ar ei galon wrth ochr y cae. Bu farw ar y ffordd i\u2019r ysbyty."}, {"text_idx": "#000017", "text": "Daeth ei yrfa fel chwaraewr i ben yng nge\u0302m gystadleuol olaf Pele i\u2019r Cosmos yn Efrog Newydd..."}]